Ribe Stifts Adresseaviser, 1833-09-27
Efter Courerens Ankomst, hedder det videre, ilede Hertugen af Broglio strax til Conseilspræsidenten, hvorefter Begge skyndte sig til St. Cloud til Kongen. Derfra kom de tilbage henimod Middag d. 18de, hvorpaa strax en diplomatisk Forsamling holdtes, hvilken Ruslands, Preussens og Engellands Gesandter bivaanede. Rygtet gik, at der i denne Sammenkomst havde været Tale om, at den miguelistiske Jndflydelse havde faaet Overhaand i det spanske Cabinet og bevæget samme til at opgive den hidtil iagttagne Neutralitet. Man lagde til, at den spanske Regjering endog havde besluttet at ophæve de Foranstaltninger, som have til Hensigt at hindre de franske legitimistiske Emigranters Jntriguer i Spanien, og at tillade dem paa det Festlig ste at høitideligholde Prætendenten Henrik d. 5tes Jndtrædelse i Myndighedsalderen. Gazetten derimod vedbliver sin Forsikkring, at Lissabons Forstæder ere komne i D. Miguels Magt; den fortæller Historien, derom med Omstændigheder og venter hvert Øieblik Efterretninger om Stadens fuldkomne Jndtagelse. Baade den 17de og 18de paastode D. Miguels Agenter paa Børsen, at han d. 9de var rykket ind i Lissabon, medens et andet Rygte forsikkrede, at ifølge Depescher fra Hr. v. Rayneval, var Bourmont ikke alene slagen, men endog fangen. Legitimisterne opgave dog ikke deres Paastande, de vilde endog slaae tilvæds om deres Rigtighed. Paa samme Maade forholder det sig med Efterretningerne, som haves over Engelland. Coureren og de øvrige Blade, som ere den constitutionelle Sag hengivne, berette, at den længe forventede Dampbaad Magpie er indtruffen fra Lissabon, men har kun bragt Efterretninger indtil d. 3die J Breve, som den medbragte, forsikkres, at man ventede et Angreb; men at Besætningen og Indbyggerne vare fulde af Mod og Haab om et gunstigt Udfald. Torybladene meddele derimod Breve, som naae indtil d. 7de, uden dog at angive, paa hvad Maade, de ere komne i Besiddelse af dem. Men selv om disse Breve, ere ægte, er deres Jndhold, skjønt gunstigt for D. Miguel, dog af den Beskaffenhed, at man tydelig seer deraf, at hans Fremgang ikke var af den Betydenhed, at der kunde være Grund til Bekymring for Hovedstaden. Et eneste Londonnerblad, men som kun har lidet at betyde, fortæller, at officielle Depescher af høieste Vigtighed ere indtrufne fra Lord Russel. Jfølge disse havde Bourmont d. 5te lidt et saa totalt Nederlag, at han og D. Miguel befandt sig i den farligste Stilling; ja der gik endog det Rygte, at Sidstnævnte havde sat Livet til. Miguelisterne vare saa aldeles adsplittede, at ved Depeschens Afgang var der fast ikke een eneste af dem at see. D. Miguels Sag havde ved dette Nederlag faaet sit Banesaar. Resultatet af alt dette er altsaa, at man veed slet Jntet med nogen Vished; men at der rimeligviis dog er forefaldet Noget af Vigtighed. J Lissabon var man misfornøiet med Lord Russels Forhold; han havde udstedt en Skrivelse til den engelske Viceconsul, hvori han erindrede om, at Storbrittanniens Stilling, uagtet Anerkiendelsen af D. Maria, vedblev at være aldeles neutral, og at de brittiske Undersaatter i Lissabon vilde tabe al Ret til Regjeringens Beskyttelse, dersom de toge nogen virksom Deel i den forhaanden værende Kamp. Jligemaade var en Begjering af D. Pedro om at faae Forterne Belem og St. Julio besatte med engelske Garnisoner, bleven afslaaet. - Si John Campbell, som var paa Veien til Engelland, er bleven opsnappet af en pedroitisk Krydser og bragt fangen til Lissabon. - J Oporto har General Stubbs ikke været ledig. D. 2den forlod han Staden, for at angribe et, nogle Mile derfra staaende, miguelistisk Corps; men, da han ikke kunde bevæge Fienden til en Træfning, og frygtede for, at Oporto skulde blive overfalden fra en anden Kant, trak han sig igjen tilbage; dog lykkedes det en Colonne af hans Tropper ved List at overrumple et fiendtligt Detaschement, hvoraf de nedhuggede Mange og toge omtrent 200 Mk. tilfange. Ved hans Tilbagekomst til Staden var der kommen Ordre til atter at afsende 2000 Mk. til Lissabons Forsvar. Disse bleve indskibede d. 5te: men Oportos Jndbyggere vare yderst misfornøiede med saaledes at blive berøvede fast alle regulære Tropper. - Gen. Saldanha er for sine Fortjenester ble pen belønnet med Storkorset af Taarn- og Sværd Ordenen.